Քերոլին Գուդմեն

**Քերոլին Գուդմեն** (), ամերիկացի պետական ​​և քաղաքական գործիչ։  2011 թվականից նա զբաղեցրել է Նևադայի Լաս Վեգասի քաղաքապետի պաշտոնը։ Երկրորդ կինը, ով զբաղեցրել է Լաս Վեգասի քաղաքապետի պաշտոնը; ամուսնացած է նախկին քաղաքապետ Օսկար Գուդմենի հետ։

## Կենսագրություն
Ծնվել է Նյու Յորքում 1939 թվականին հրեական ընտանիքում։ Նա հաճախել է «Բրիլիբի» դպրոցը և 1961 թվականին Բրին-Մար քոլեջում ստացել է մարդաբանության բակալավրի կոչում։ 1964 թվականին Օսկար Գուդմենի հետ նա Ֆիլադելֆիայից տեղափոխվել է Լաս Վեգաս։ 1973 թվականին ավարտել է Լաս Վեգասում գտնվող Նևադայի համալսարանը՝ ստանալով խորհրդատվության մագիստրոսի կոչում։

Հանդիսանում է *The Meadows School*-ի հիմնադիր, նախագահ ու հոգաբարձու։ 1964 թվականին նա տեղափոխվել է Լաս Վեգաս, որտեղ դարձել է տեղական Հրեական դաշնության ակտիվ անդամ։ Այնուհետև նա դարձավ տեղի հրեական ֆեդերացիայի կանանց մասնաճյուղի ղեկավարը և մի քանի տարի զբաղեցրեց այս պաշտոնը։ 2009 թվականին մրցանակ է ստացել *United Way of Southern Nevada-ից*։

2011 թվականի հունիսի 7-ին նա ընտրվեց Լաս Վեգասի քաղաքապետ՝ հավաքելով ձայների 60%-ը Քրիս Ջյունչիլիանիի դեմ ընտրությունների երկրորդ փուլի ժամանակ և ստանձնեց պաշտոնը 2011 թվականի հուլիսի 6-ին։ Վերընտրվել է 2015 թվականին՝ ընդդեմ Ստավրոս Էնթոնիի և մի քանի փոքր հակառակորդների, իսկ 2019 թվականի ապրիլին վերընտրվել է երրորդ (և ժամկետի սահմանափակման պատճառով՝ վերջնական) ժամկետով՝ ձայների 83,5%-ով՝ ընդդեմ մի քանի ընդդիմախոսների, այդ թվում՝ տեղի քաղաքական գործիչ Ֆիլ Քոլինզի։

2011 թվականի հոկտեմբերի 24-ին նա հանդիպեց նախագահ Բարաք Օբամային Հարի Ռեյդի միջազգային օդանավակայանում։ Ինր վերաբերվում է, նախագահի` երկու տարի առաջ Լաս Վեգասի հասցեին հնչեցրած բացասական արտահայտությունների վերաբերյալ, որոնք զայրացրել էին իր ամուսնուն՝ նախորդ քաղաքապետին, նա Բարաք Օբամային ասաց, որ «պատրաստ է սկսել մաքուր էջից» և նվիրեց նրան իր քաղաքապետի հաջողակ նիշերից մեկը։

2015 թվականի հուլիսի 15-ին նա պաշտպանել է Ռուբեն Կիհուենի թեկնածությունը ԱՄՆ ներկայացուցիչների պալատում։ 2016 թվականին Ռուբեն Կիհուենը հաղթեց Քրեսենթ Հարդիին։ 2016 թվականին, մի քանի օր անց, նա աջակցեց Ջո Հեքին ԱՄՆ Սենատում։ 2016 թվականի օգոստոսի 3-ին նա հրաժարվեց նախագահական ընտրություններում պաշտպանել Հիլարի Քլինթոնի կամ Դոնալդ Թրամփի թեկնածությունները։ Ինքն իրեն համարում է անկախ թեկնածու։

Իր քաղաքապետի պաշտոնավարման ընթացքում, նա Լաս Վեգասը առաջ մղեց, որպես տնային բազա պրոֆեսիոնալ սպորտային թիմերի համար։ «Հոկեյի ազգային լիգայի» (NHL) «Վեգասի ոսկե ասպետները» սկսեցին հոկեյ խաղալ 2017-2018 մրցաշրջանում «Թի*-Մոբայլ Արենա»*-ում, իսկ  «Ֆուտբոլի ազգային լիգայի» (NFL) «*Լաս Վեգասի Ռեյդերսը*» 2020 թվականին տեղափոխվեց Լաս Վեգաս՝ խաղալու «*Էլեջիանտ*» մարզադաշտում։ Թիմերից ոչ մեկը չի գտնվում Լաս Վեգասի քաղաքային սահմաններում. երկուսն էլ գտնվում են Փարադայսում, Նևադա, քաղաքապետի իրավասությունից դուրս։ Մի քանի անգամ փորձել է ֆուտբոլային թիմ բերել Լաս Վեգաս, Մի քանի անգամ փորձել եմ ֆուտբոլային թիմ հրավիրել Լաս Վեգաս, MLS հայտերը ներառյալ, և, արդյունքում, ստացել է երկրորդ դիվիզիոնի թիմ՝ «*Միացյալ ֆուտբոլային լիգայի*» (USL) «*Լաս Վեգաս Լայթս*»-ին։ Նաև աջակցություն ցուցաբերեց «*Օքլեյդ Աթլեթիքս*»-ի տեղափոխությանը քաղաք, որը ակնկալվում է, որ տեղի կունենա 2024 թվականից հետո։

Քերոլին Գուդմենը այլևս իրավունք չունի վերընտրվել Լաս Վեգասի քաղաքապետի պաշտոնում` ժամկետային սահմանափակումների պատճառով։ 2019 թվականին նրա վերջնական ժամկետը երկարաձգվեց մեկ տարով՝ պայմանավորված նահանգային օրենքից, որը տեղափոխեց բոլոր տեղական ինքնակառավարման մարմինների ընտրությունները զույգ տարիների, ինչը նշանակում է, որ նրա պաշտոնավարումը կավարտվի 2024 թվականին։

2020 թվականի ապրիլի 22-ին և 23-ին, MSNBC-ի Քեթի Թուրիին և CNN-ի հաղորդավար Անդերսոն Քուփերին տված հարցազրույցում նա ասաց, որ ցանկանում է վերաբացել Լաս Վեգասի խաղատներն ու հյուրանոցները COVID-19 համաճարակի ժամանակ։ Երբ նրանք հարցրին այցելուների անվտանգությունն ապահովելու համար անհրաժեշտ ընթացակարգերի մասին, նա պատասխանեց, որ դա իր պարտականությունը չէ և կախված է բիզնեսից։ Հարցազրույցի ժամանակ նա կասկածի տակ դրեց սոցիալական հեռավորության ազդեցությունը՝ ասելով, որ Լաս Վեգասը կարող է դառնալ վերահսկիչ խումբ՝ ստուգելու, թե ինչ կլինի, եթե խաղատները վերաբացվեն, բայց նրան խորհուրդ են տվել դա չանել, քանի որ մարդիկ ամբողջ հարավային Նևադայից գալիս էին քաղաքում աշխատելու։ Նա նաև առաջարկեց սոցիալական հեռավորությունը դնել պլացեբո թեստի վրա՝ ավելացնելով. «մենք կցանկանայինք լինել այդ պլացեբոն»: Երբ Անդերսոն Կուպերը հարցրեց, թե արդյոք նա կհամաձայնի գնալ խաղատներից մեկը, եթե դրանք շուտով վերաբացվեն, նա պատասխանեց. «Նախ, ես ընտանիք ունեմ։ Ես չեմ խաղում ազարտ խաղեր»։ Քերոլին Գուդմանի մեկնաբանությունները լայնորեն քննադատվեցին և բախվեցին այլ ընտրված պաշտոնյաների բացասական արձագանքին։ ԱՄՆ ներկայացուցիչ Դինա Տիտուսը Նևադայի 1-ին Կոնգրեսի շրջանից, որն ընդգրկում է Լաս Վեգաս Սթրիփը, չհամաձայնվեց Գուդմանի հետ՝ ասելով, որ պետք է լսել գիտնականների խորհուրդները՝ տանը մնալ, որպեսի ապահովել Լաս Վեգասի բիզնեսների հաջող վերականգնումը։ Դինա Տիտուսը հավելեց. «Քաղաքապետը չի կարող օգտագործել Լաս Վեգաս Սթրիփը բառացի կամ փոխաբերական իմաստով»։ Նևադայի նահանգապետ Սթիվ Սայսոլակն ասել է, որ «նա չի կարողանա օգտագործել նևադացիներին որպես հսկիչ խումբ, որպես պլացեբո, ինչպես էլ նա չանվանի այն», և որ ինքը «թույլ չի տա, որ մեր աշխատակիցները գտնվեն այնպիսի իրավիճակում, որտեղ նրանք պետք է ընտրություն կատարեն իրենց աշխատանքի, աշխատավարձի և կյանքի միջև»։

## Անձնական կյանք
Ամուսնացած է Օսկար Գուդմենի հետ։ Զույգը չորս երեխա և վեց թոռ ունի։ Օսկար կրտսերը Նևադայի համապարփակ քաղցկեղի կենտրոնի բժիշկ է, Ռոսը քրեական պաշտպան է, Էրիկը Լաս Վեգասի դատավոր է, իսկ Կարան ամուսնության և ընտանեկան թերապևտ է, ով նաև աշխատում է համալսարանական բժշկական կենտրոնում այրվածքներով տուժածների հետ։ Կարան 1991 թվականին *The Meadows School*-ի առաջին ավարտական ​​դասարանի երեք ուսանողներից մեկն էր։

## Ծանոթագրություն

 
Կատեգորիա:21-րդ դարի ամերիկացի հրեաներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի կին քաղաքական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկայի հրեաներ
Կատեգորիա:Ամերիկացի մարդաբաններ
Կատեգորիա:Ապրող անձինք
Կատեգորիա:Հրեա քաղաքական գործիչներ
Կատեգորիա:Քաղաքական գործիչների ամուսիններ